আগামী জাতীয় সংসদ নির্বাচন সুষ্ঠু না হলে আওয়ামী লীগেরই সবচেয়ে বেশি ক্ষতি হবে বলে মন্তব্য করেছেন বিএনপির স্থায়ী কমিটির সদস্য ড. আব্দুল মঈন খান। তিনি বলেন, আওয়ামী লীগ যদি জোর করে আবারও ক্ষমতা দখল করে, তাহলে দেশে যে পরিমাণ লুটপাট হবে, তা অবিশ্বাস্য। তখন ট্রেন, বিমান, বাস কিছু চলবে না। মানুষকে নৌকায় চড়তে হবে। দেশকে আবারও পেছনে ফিরে যেতে হবে। গতকাল (রোববার) দুপুরে জাতীয় প্রেসক্লাবে বাংলাদেশ গণতান্ত্রিক সাংস্কৃতিক জোটের উদ্যোগে সংঘাতের রাজনীতি গণতন্ত্র ও সুশাসনের জন্য হুমকি› শীর্ষক আলোচনা সভায় তিনি এসব কথা বলেন।